 **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI NEAMȚ** |

**DE STAT**

**Decizia etapei de încadrare -proiect**

 Ca urmare a solicitării de emitere a acordului de mediu adresate **MERLINS BEVERAGES SRL prin Lucian Mîrza,** cu sediul în **județul Neamț, comuna Ștefan cel Mare, sat Soci, strada Socului, nr. 9,** înregistrată la APM Neamț cu nr. **901** din **30.01.2020**, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de **12.03.2020**, pentru proiectul **,,Unitate producție băuturi răcoritoare, drumuri și platforme, parcaje, branșamente apă-canal, rețele și lucrări tehnico-edilitare, panouri, reclame cabină poartă, împrejmuire, spații verzi, magazie deșeuri, accese, post trafo, punct de comexiune și organizarea execuției lucrărilor,,** propus a fi amplasat în **județul Neamț, municipiul Piatra Neamț, strada Izvoare.**

 - **continuarea procedurii privind emiterea aprobării de dezvoltare, proiectul nu se supune evaluării impactului asupra mediului şi nu se supune evaluării adecvate**

 Justificarea prezentei decizii:

 **I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

 a) proiectul se încadrează în prevederile Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului, **anexa nr. 2, la pct. 10. Proiecte de infrastructură: a) proiecte de dezvoltare a unităţilor/zonelor industriale;**

-cererea de solicitate a acordului de mediu a fost făcută cunoscută publicului interesat prin publicare în ziarul "Monitorul" din 27 februarie 2020, afișare la sediul Primăriei Piatra Neamț - data 26.02.2020, postare pe site-ul APM Neamț- data 26.02.2020;

-Decizia luată în cadrul ședinței Comisie*i* de analiză tehnică – 12.03.2020, privind etapa de încadrare, a fost adusă la cunoștința publicului prin postare pe site-ul APM Neamț la data de 13.03.2020, și prin grija titularului de proiect anunțul privind decizia a luată a fost publicată în ziarul Monitorul pe 13.03.2020, și afișat la sediul Primăriei Piatra Neamț în data 12.03.2020.

-nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**1. Caracteristicile proiectului:**

**a) dimensiunea şi concepţia întregului proiect:**

Indici spațiali:

|  |  |  |  |  |
| --- | --- | --- | --- | --- |
| Nr. crt. |  | Arie construită | Arie desfășurată | POT |
| 1 | Unitate de producție băuturi răcoritoare | 5406 mp | 6151.25 mp | 20.90% |
| 2 | Anexe (cabină poară) | 59 mp | 59 mp |
| 3 | Platforme carosabile | 14794 mp |  | 56.65% |
| 4 | Platforme pietonale | 610 mp |  | 2.35% |
| 5 | Spațiu verde  | 5250 mp |  | 20.10% |
| 6 | Teren proprietate MERLINS BEVERAGES SRL | 26119 mp |  |  |

**Parter:**

* hol acces principal + casa scării: 45.01mp
* sala sedințe: 13.51mp
* depozitare echipament protecție: 5.73mp
* grup sanitar: 2.84mp
* oficiu: 3.82mp
* vestiar: 11.30mp
* hol: 4.18mp
* SALA PRODUCȚIE: 1692.58mp
* spațiu șef producție: 11.83mp
* casa scarii: 10.92mp
* preparate sirop: 279.92mp
* depozit frigorific soluții concentrate: 69.88mp
* depozit pudră: 87.93mp
* depozit ambalaje: 624.43mp
* reîncărcare utilaje electrice: 29.00mp
* magazioner: 14.29mp
* atelier intretinere: 129.29mp
* antecamera: 12.25mp
* camera TEG+UPS: 40.08mp
* camera ACS: 9.29mp
* compresor: 77.74mp
* centrala frig: 61.26mp
* gospodaria de apă: 84.79mp
* cazan apa calda: 77.74mp
* centrala termică: 82.02mp
* hol: 3.64mp
* grup sanitar: 2.18mp
* operatori: 18.21mp
* contraprobe: 7.20mp
* laborato fizico-chimic: 26.21mp
* laborator micro: 16.50mp
* depozit chimicale (curatenie): 76.07mp
* zona reîncarcare utilaje electrice: 31.72mp
* vestiar: 4.50mp
* grup sanitar: 3.91mp
* gestionar: 11.78mp
* zona pregătire încărcare paleți: 1640.00mp

arie totală utilă parter: 5246.33mp

**Etaj:**

* hol: 15.42mp
* birou personal: 18.17mp
* arhiva: 8.33mp
* camera IT, securitate: 13.26mp
* sef unitate productie: 25.01mp
* centrala termica + camera curatenie: 3.30mp
* vestiar femei: 8.89+2.48+2.31=13.67mp
* vestiar barbati: 23.63+2.79+2.31=28.73mp
* oficiu: 19.81mp
* hol: 21.84mp

arie totală utilă etaj: 167.54mp

Se vor amenaja locuri de parcare pentru clienți cât și pentru personal-aproximativ 43 locuri parcare.

Se vor amenaja 5 locuri de parcare pentru mașini autoutilitare (camioane).

**Spații anexe :**

* post de transformare: 4,78m x 2.38m
* punct de conexiune : Grupul electrogen este utilaj exterior, amplasat pe platforma betonata a curtii de serviciu din incinta, în vecinatatea postului de transformare.
* cabina poarta: Sc=59.00mp;

**UTILITĂȚI:**

**Alimentarea cu apa,** se va face prin racordul constructiilor noi propuse, la rețeaua existentă pe strada Izvoare.

**Evacuare ape uzate:**

Apele uzate menajere vor fi colectate printr-un sistem de canale colectoare şi în corelare cu pantele terenului amenajat sunt descărcate în reteaua publică printr-un racord nou.

Reţeaua exterioară de canalizare este realizată în sistem separativ în interiorul incintei, existând o rețea pentru :

- preluarea apelor menajere provenite de la grupurile sanitare ,

- o retea pentru preluarea apelor industriale provenite de pe platformele zonelor de producție și de depozitare ( ape cu PH ridicat ); aceste ape se vor neutaliza intr-un bazin de neutralizare montat ingropat cu V= 5 mc în exteriorul clădirii. După neutralizare, apele industriale de vor deversa în reteua din incinta de canalizare menajeră.

Apele uzate menajere colectate vor îndeplini condițiile de calitate pentru deversarea în sistemul de canalizare orășenească, în conformitate cu prevederile “Normativului privind conditiile de evacuare a apelor uzate în retelele de canalizare a localitatilor”-NTPA-002/1997.

**Evacuarea apelor pluviale**

Apele pluviale de pe platformele de parcare, drumuri de incinta și de pe cladirea amenajata vor fi colectate prin reteaua de canalizare proiectata în incinta și evacuate la un bazin de retentie ape pluviale cu V=250 mc.

Apele pluviale de pe platformele de parcare, drumuri de incinta vor fi racordate la un “Separator de nisip și ulei mineral”, și vor indeplini condițiile impuse de normele NTPA-001/2002.

**Instalaţii electrice**

Construcția va dispune de retea interioara și exterioară de instalații electrice.

Alimentarea cu energie electrica a obiectivului se va realiza dintr-un post de transformare suprateran, amplasat în exterior.

Se va prevedea un grup electrogen de cu anclansare automata. Alimentarea cu energie electrică a obiectivului analizat se realizează din postul de transformare.

**Instalaţii termice şi de ventilare**

Debitul de gaz metan solicitat se va asigura prin branșament și post de reglare-măsurare, racordat la rețeaua de gaz metan din zona amplasamentului.

Natura consumatorilor solicitați este:

- instalație interioară de încălzire în birouri, cu radiatoare;

- instalație de ventilare și aer condiționat;

- incalzire cu aer cald în hală;

- instalație de preparare apa caldă de consum.

Energia termică (apa caldă menajeră și încalzire) se produce în centrale termice pe combustibil gaz metan.

Corpul de cladire nou rezultat va fi amplasat în partea centrala a terenului. Construcția nou propusă a fost gândită pentru a putea adăposti activități de administrație, producție și comercializare sucuri.

**Funcţionalitatea construcţiilor**

Procesul de fabricație se va desfășura după următorul flux:

1. Recepția: calitativă și cantitativă a materiilor prime și a materialelor auxiliare
2. Pastrarea / stocarea materialelor și a materiilor prime
3. Suflarea preformelor
4. Umplerea
5. Capsarea
6. Dizolvarea Zahărului
7. Pasteurizarea siropului de zahar
8. Mixarea
9. Dizolvarea ( sau blendingul )
10. Pasteurizarea produsului ( pasteurizarea aseptica)
11. Etichetarea
12. Baxarea
13. Paletizarea
14. Depozitarea

**b) cumularea cu alte proiecte existente şi/sau aprobate:** nu este cazul.

**c) utilizarea resurselor naturale, în special a solului, a terenurilor, a apei şi a biodiversităţii:** nu este cazul.

 **d) cantitatea şi tipurile de deşeuri generate/gestionate:**

- *în* *perioada de realizare a lucrărilor de construire:* vor deșeuri din activitatea de construire în principal deșeuri din construcții -cod 17 xx xx și deșeuri municipale -cod 20 03 01 de la executanții lucrărilor.

-deşeurile rezultate în perioada lucrărilor de execuţie: stocare temporară selectivă în recipiente/spații adecvate ce au special această destinație, fară a se depăși capacitatea de stocare; deșeurile vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

În situația aparției altor deșeuri, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare, până la predarea acestora unor egenți economici autorizați să execute activități de colectare/transport în vederea eliminării/valorificării deșeurilor și resturilor.

La finalizarea proiectului, toate categoriile de deșeuri rezultate vor fi predate către operatori autorizați în vederea eliminării/valorificării.

- *în* *perioada de explatare a proiectului* vor rezulta în principal deșeuri de ambalaje; din categoria 15 XX XX și deșeuri municipale -cod 20 03 01;

-deşeurile rezultate în perioada de exploatare a proiectului: stocare temporară selectivă în recipiente/spații adecvate ce au special această destinație, fară a se depăși capacitatea de stocare; deșeurile vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile, pe bazaă de contract.

**Toate deșeurile se vor colecta selectiv, corespunzător codurilor de deşeuri precizate în anexa nr. 2 la HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*. Vor fi predate, pe bază de contract, la operatori autorizați pentru colectare/ transport/ valorificare/ eliminare deșeuri periculoase/nepericuloase.**

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de construire, amenajare/pregătire a terenului;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

În vederea limitării efectelor negative și a reducerii impactului asupra mediului pe perioada de execuție a proiectului, vor fi respectate ,,**Condițiile de realizare a proiectuluiˮ,** impuse prin prezentul act administrativ;

 **f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

- se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

 **g) riscurile pentru sănătatea umană - de exemplu, din cauza contaminării apei sau a poluării atmosferice**:

Sursele de poluare atmosferică asociate proiectului - arderea combustibililor pentru transporturi, operațiunile executate efectiv în cadrul lucrărilor de construire, ar putea constitui factori de poluare a atmosferei, respectiv un potențial risc pentru sănătatea umană; Prin Certificatul de urbanism nr. 1/15.01.2020 s-a impus obținerea Avizului DSP. Titularul a obținut Notificare Asistență de specialitate de sănătate publică nr. 86/06.03.2020.

**2. Amplasarea proiectului**

 **a) utilizarea actuală şi aprobată a terenurilor:** Conform CU nr. 1/15.01.2020 eliberat de Primăria Piatra Neamț:

-terenul în suprafața de 26119 mp este încadrat conform PUG În UTR 13-Speranța; conform PUZ și RLU aprobat prin HCL nr. 370/26.11.2019 se propune restructurarea funcțională a zonei din subzonă mixtă M1b și subzonă de locuințe L1c în subzonă unităților mici și mijlocii productive și de servicii, cu luarea măsurilor necesare de protecție față de funcșiunile existente, rezultând următoarea zonificare structurală: A2- subzona unităților mici și mijlocii productive și de serviciu; L1c- subzona de locuințe existente ce se menține; T1- subzona căilor de comnunicații rutiere existente și propuse, parcaje, propuneri de remodelare urbană, realizate accese carosabile, parcaje de reședință și de serviciu necesare conform normelor în vigoare; V1-Sv subzonă cu spații verzi existente, fâșii plantate propuse.

Funcțiune dominantă: unități preponderent industriale, servicii, depozitare și unitîți mici și mijlocii productive și de servicii.

Folosința actuală: arabil și curți construcții.

Distantele fata de limitele proprietatii sunt dupa cum urmeaza:

* 74.33m, distanța minimă față de limita dinspre Nord, strada izvoare;
* 56.50m, distanța minimă față de limita dinspre Sud;
* 4.00m, distanța minimă față de limita dinspre Est;
* 9.60m, distanța minimă față de limita dinspre Vest;

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

 1. zone umede, zone riverane, guri ale râurilor: nu se aplică proiectului;

 2. zone costiere şi mediul marin: nu se aplică proiectului;

 3. zonele montane şi forestiere: nu se aplică proiectului;

 4. arii naturale protejate de interes naţional, comunitar, internaţional: nu se aplică proiectului;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: nu este cazul;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** pe perioada executării lucrărilor propuse prin proiectul de construire nu a fost identificat un posibil impact semnificativ asupra mediului; în codițiile respectării condițiilor impuse prin avizele eliberate și a legislației în vigoare, nu există riscul extinderii impactului în afara zonei de realizare a lucrărilor propuse;

-pentru perioada de funcționare, condițiile vor fi stabilite prin Autorizația de mediu pe care titularul are obligația să o solicite și obțină înainte de punerea în funcțiune , în conformitate cu prevederile Ordinului Nr. 1798 din 19 noiembrie 2007 pentru aprobarea Procedurii de emitere a autorizaţiei de mediu, cu modificările și completările ulterioare.

**b) natura impactului:** zgomot și pulberi rezultate în urma operațiunilor executate în cadrul lucrărilor de construire și zgomot pe perioada de exploatare a proiectului.

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și pulberi, limitat în mare parte la zona în care se vor realiza lucrările propuse; redus pe periada de funcționare.

**e) probabilitatea impactului:** prin respectarea condițiilor impuse prin avizele obținute și ulterior prin Autorizația de mediu, prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** impactul se va declanșa odata cu începerea lucrărilor de construire iar intensitatea sa va fi variabilă în funcție de operațiunile executate;

Durata de execuție a lucrărilor: anul 2020. În perioada de execuție, în cazul apariției unor eventuale poluări accidentale, ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/ constructorul având obligația de a interveni imediat pentru a înlătura sursa de poluare și preveni extinderea acesteia.

Eventualul impact poate fi permanent-pe perioada de funționare.

**g) cumularea impactului cu impactul altor proiecte existente şi/sau aprobate:** nu este cazul.

**h)posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare, precum și condițiile stabilite prin avizele/acordurile solicitate prin Certificatul de urbanism.

-pentru perioada de funcționare se vor respecta condițiile impuse prin prin Autorizația de mediu

 **II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

  **III. Motivele pe baza cărora s-a stabilit necesitatea neefectuării evaluării impactului asupra corpurilor de apă:** proiectul propus nu intră sub incidenţa art. 48 și 54 din Legea Apelor nr.107/1996, cu modificările și completările ulterioare.

 **Condițiile de realizare a proiectului:**

a) Obţinerea tuturor avizelor şi acordurilor înscrise în Certificatul de urbanism 1/15.01.2020 eliberat de Primăria Piatra Neamț, respectarea tuturor prevederilor şi cerinţelor specificate de acestea, precum și a legislației în domeniu.

 b) Respectarea  documentaţiei tehnice depuse, a condiţiilor şi prevederilor proiectului de execuţie.

d) Condiţii aferente lucrărilor de construire şi specifice organizării de şantier:

* Protecţia calităţii aerului: utilajele utilizate pentru lucrările de construcţii vor avea verificările periodice efectuate „la zi”; se interzice exploatarea sau punerea lor în exploatare dacă sunt evidente abateri de la funcţionarea normală, din punct de vedere al noxelor din gazele de eşapament;

-Este interzis focul deschis pe șantier, în aer liber.

-În cazul transporturilor deşeurilor provenite din lucrări de construcţii prin a căror manipulare se degajă praf, operatorul economic care efectuează transportul trebuie să ia toate măsurile necesare pentru acoperire și umectare, astfel încât să fie evitată împrăștierea de pulberi în atmosferă.

-La toate activitățile generatoare de praf se umezesc suprafeţele de lucru, în special în perioadele cu temperaturi ridicate și umiditate redusă. Activitățile care generează mult praf vor fi sistate în perioadele cu vânt puternic.

* Protecţia calităţii solului/apelor subterane şi Gospodărirea deşeurilor:

- În timpul lucrărilor se va asigura curăţenia în zona de şantier. Circulația maşinilor cu materiale şi cu deşeuri rezultate din activitatea şantierului se va face în condiţii de curăţenie a acestora pentru a nu afecta starea drumurilor publice. Autocamioanele ce vor transporta deşeuri din şantier vor avea platforma de transport acoperită cu o prelată de protecţie.

-Depozitarea materialelor de construcţie, se va face doar în cadrul organizării de şantier în condiţii adecvate de dotare şi care să împiedice afectarea factorilor de mediu. Se interzice depozitarea oricăror materiale sau deşeuri în afara spațiilor special amenajate în cadrul organizării de şantier.

- Deşeurile rezultate vor fi strânse în containere separate pentru fiecare categorie de deşeu, până la predarea şi preluarea lor de către un operator autorizat pentru activitatea gestionare a acestor categorii de deşeuri.

- Predarea deşeurilor rezultate pe parcursul lucrărilor de investiţii va fi făcută ritmic, asfel încât să se elimine situaţia depăşirii capacităţii de stocare.

- Este obligatorie curăţarea sau spălarea eficientă a tuturor vehiculelor înainte de plecarea din şantier.

- Zonele ,,în lucru,, și organizarea de şantier vor fi împrejmuite, pentru a împiedica accesul neautorizat al persoanelor străine. Se vor monta panouri de avertizare cu privire la riscurile create în timpul lucrărilor. În incinta astfel delimitată de restul terenului, se vor amenaja spaţii/recipente pentru stocarea temporară şi selectivă a deşeurilor rezultate.

- Menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer.

- Menţinerea tuturor mijloacelor auto, utilajelor şi echipamentelor, în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare.

- Zona de lucru va fi dotată cu recipiente adecvate, în care se vor stoca temporar materialele absorbante impregnate cu eventualele substanțe periculoase; periodic şi înainte de a fi depăşită capacitatea de stocare, acestea vor fi predate cître operatori autorizați.

- Mijloacele auto şi utilajele vor fi supuse intervenţiilor de specialitate doar la unităţile de service-auto şi atelierele de reparaţii autorizate și specializate în acest sens.

- este interzisă amestecarea diverselor categorii de deșeuri;

-se vor respecta prevederile Legii 211din 15 noiembrie 2011 privind regimul deşeurilor, cu modificările și completările ulterioare;

-este obligatorie realizarea evidenţei gestiunii deşeurilor rezultate în perioada de realizare a lucrărilor, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;

- La finalizarea lucrărilor de execuţie a proiectului de investiţii, suprafaţa aferentă organizării de şantier va fi eliberată complet de toate deşeurile rezultate şi depozitate temporar;

-Vor fi executate toate lucrările impuse pentru refacerea mediului deteriorat şi redarea suprafeţelor adiacente la funcţiunea iniţială.

* Protecţia împotriva zgomotelor şi vibraţiilor:

- În perioada de execuţie a lucrărilor se vor lua măsuri pentru atenuarea zgomotelor şi vibraţiilor produse de utilajele în lucru, urmărindu-se ca nivelul de zgomot atins să se încadreze în limitele prevăzute de normativele în vigoare;

- Nici un vehicul nu va avea motorul pornit în perioadele de staţionare.

Nivelul de zgomot se va încadra în limitele impuse de SR 10.009/2017. Se vor respecta de asemenea prevederile Ord. MS nr. 119/2014 privind aprobarea Normelor de igiena și sanatate publica privind mediul de viata al populatiei, cu modificările și completările ulterioare.

Pe tot parcursul derulării lucrărilor de execuţie a proiectului vor fi respectate prevederile OUG nr. 195/2005 privind protecţia mediului, aprobată şi modificată cu Legea 265/2006, modificată şi completată de OG nr. 164/2008, cu modificările și completările ulterioare, referitoare la protecţia calităţii apelor, atmosferei, solului şi la protecţia aşezărilor umane;

Se va respecta legislaţia în vigoare, privind paza şi stingerea incendiilor.

**Condiţii cu caracter general:**

- Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului document.

Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind beneficiarului lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**Director Executiv,**

 **Iulian JUGAN**

 **Şef Serviciu A.A.A. , Întocmit,**

 **Monica ISOPESCU Biatrice POPUȚOAIA**